FI Euroopan unionin virallinen lehti C 107/12

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2009/C 107/04

Tuen N:o: XA 2/09

Jäsenvaltio: Tanska

Alue: Koko maa

Tukijärjestelmän nimike tai yksittäistä tukea saavan yrityksen nimi: Tilskud til certificerede partier af sædekorn og markfrø.

Oikeusperusta: Bekendtgørelsen nr. 1360 af 19. december 2008 om tilskud til certificerede partier af sædekorn og markfrø udstedt med hjemmel i Finansloven for finansåret 2009

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: 10 000 000 Tanskan kruunua

Tuen enimmäisintensiteetti: 50 %

Täytäntöönpanoajankohta: Siemenviljan ja muiden kylvösiementen varmennetuille erille myönnettävää tukea koskeva tiedonanto tulee voimaan 1. tammikuuta 2009, ja järjestelmän mukaista tukea voidaan maksaa kyseisestä päivästä alkaen.

Tukijärjestelmän tai yksittäisen tuen kesto: Tukijärjestelmä rahoitetaan varainhoitovuoden 2009 varainhoitolaissa hyväksytyistä määrärahoista, minkä vuoksi järjestelmän mukaista tukea voidaan maksaa ainoastaan 1 päivästä tammikuuta 200931 päivään joulukuuta 2009.

Tuen tarkoitus: Tarkoituksena on myöntää tukea maataloustuotteiden alkutuotantoa harjoittaville maatalousyrityksille kattamaan osittain kustannukset, jotka aiheutuvat siemenviljan ja muiden kylvösiementen varmennuksen yhteydessä tehtävistä pakollisista tarkastuksista. Tuki myönnetään asetuksen (EY) N:o 1857/2006 14 artiklan 2 kohdan e alakohdan nojalla.

Alat, joita tuki koskee: Maatalous (siemenvilja ja muut kylvösiemenet)

Tuen myöntävän viranomaisen nimi ja osoite:

Plantedirektoratet Skovbrynet 20 2800 Kgs. Lyngby DANMARK

Internetosoite: https://www.lovtidende.dk/Forms/L0700.aspx?s31=10&s19=1360&s32=2008

Muita tietoja: —

Tuen N:o: XA 19/09

Jäsenvaltio: Alankomaat

Alue: Provincie Fryslân (Friesland)

Tukijärjestelmän nimike tai yksittäistä tukea saavan yrityksen nimi: Subsidie agrarische bedrijfsverplaatsing en daaraan gerelateerde investeringskosten

Oikeusperusta:

— Kadersubsidieverordening pMJP Fryslân 2009

— Subsidieverordening pMJP Fryslân 2009, Hoofdstuk 1.1.3. Subsidie agrarische bedrijfsverplaatsing en daaraan gerelateerde investeringskosten

— Wet inkomstenbelasting 2001, art. 3.54

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Arvioidut vuosikustannukset 600 000 euroa

Kustannusarvio 2009–2013: 3 miljoonaa euroa

Tuen enimmäisintensiteetti: Komission asetuksen (EY) N:o 1857/2006 4 ja 6 artiklan mukaisesti pienille ja keskisuurille maatalousyrityksille voidaan myöntää tukea seuraavasti:

Investoinneilla on pyrittävä seuraaviin tavoitteisiin:

— tuotantokustannusten supistaminen

— tuotannon parantaminen ja uudelleensuuntaaminen

— laadun parantaminen

— luonnonympäristön säilyttäminen ja parantaminen tai hygieniaolosuhteiden tai eläinten hyvinvointia koskevien vaatimusten parantaminen.

Tukikelpoiset kustannukset sisältävät:

— kiinteän omaisuuden rakentamista, hankintaa tai parantamista;

— koneiden ja laitteiden hankintaa tai ostoleasingiä, tietokoneohjelmistot mukaan luettuina, enintään omaisuuden markkina-arvoon asti;

— edellä olevan alakohdan menoihin liittyviä yleiskuluja, kuten arkkitehtien, insinöörien ja konsulttien palkkioita, toteutettavuustutkimuksia sekä patenttien ja käyttölupien hankintakuluja.

Tukihakemuksen voivat tehdä kaikki pienet ja keskisuuret maatalousyritykset alueella, joka täyttää tukijärjestelmän ehdot.

Tukea ei myönnetä vaikeuksissa oleville maatalousyrityksille.

Tukea ei myönnetä, jos se on ristiriidassa yhteisistä markkinajärjestelyistä annetuissa neuvoston asetuksissa säädettyjen kieltojen tai rajoitusten kanssa, vaikka nämä kiellot ja rajoitukset koskisivat vain yhteisön tukea.

Tukea ei myönnetä:

— tuotanto-oikeuksien, eläinten ja yksivuotisten kasvien hankintaan;

— yksivuotisten kasvien istuttamiseen;

— viemäröintitöihin tai kastelulaitteisiin tai niitä koskeviin töihin, paitsi jos tällainen investointi laskee aiempaa vedenkulutusta vähintään 25 prosentilla;

— pelkkiin korvaaviin investointeihin.

Maan ostoon ei myönnetä tukea.

Kohtien 1–4 mukainen tuki on yhteensä enintään 400 000 euroa.

Täytäntöönpanoajankohta: Täytäntöönpano alkaa sen jälkeen, kun komission asetuksen (EY) N:o 1857/2006 18 artiklan 1 kohdassa tarkoitettu ilmoitus on julkaistu Euroopan unionin virallisessa lehdessä, mutta ei ennen kuin lääninvaltuustot ovat antaneet hyväksyntänsä ja vuoden 2001 tuloveron täytäntöönpanosäädöksen muuttamisesta 3 päivänä syyskuuta 2007 tehdyn päätöksen (Stb. 2007, 328) voimaantuloa koskeva päätös on julkaistu.

Tukijärjestelmän tai yksittäisen tuen kesto: 31 joulukuuta 2013 asti.

Tuen tarkoitus: Maatalousyritysten siirtäminen yleisen edun vuoksi, maankäyttö- tai maatalousrakenteen parantaminen, ympäristön, maiseman tai vesien suojelu ja niihin liittyvät investoinnit.

Maatalousyritykset myyvät entisen tilan ja kaiken siihen kuuluvan maan maatalousmaan hallinnoinnista huolehtivalle BBL-virastolle (Bureau Beheer Landbouwgronden) tai alueviranomaiselle vapailla markkinoilla vallitsevan hintatason mukaan (edustava markkina-arvo) ja hankkivat maatalousyrityksen toiminnan jatkamiseksi uuden tilan ja maat muualta. Tukikelpoisia ovat seuraavat kustannukset:

100 prosenttia todellisista siirtämiskustannuksista, jotka muodostuvat olemassa olevien rakennusten purkamisesta, siirtämisestä ja uudelleen pystyttämisestä, sekä uudelleensijoittamisen edellyttämistä neuvonta-, suunnittelu- ja selvityskustannuksista ja tilan siirtämiseen liittyvistä verokustannuksista. Neuvonta-, suunnittelu- ja selvityskustannuksia ovat seuraavat: notaarikulut, maarekisterikulut, siirtämiseen liittyvien neuvontapalvelujen (kiinteistönvälittäjät, kirjanpitäjät, arkkitehdit jne.) kustannukset. Tilan rakennusten siirtämisestä aiheutuu yrittäjille myös veroseurauksia. Yrittäjät, jotka tilansa siirron vuoksi lopettavat yrityksensä verotuksellisesti, ovat nimittäin velvollisia maksamaan veroa (entisen) yrityksensä piilovarannoista ja vastaavista varoista. Tämä muodostaa kustannustekijän, joka liittyy suoraan ja erottamattomasti tilan siirtoon. Tämän vuoksi siirtäminen ei ole asianomaisille yrittäjille useinkaan toteutuskelpoinen ratkaisu, minkä vuoksi maatilat pysyvät entisessä paikassaan (esim. haavoittuvien luonnonalueiden lähellä). Näillä toimenpiteillä myönnetään tukea enintään 100 prosenttia todellista kustannuksista, joten tuki on asetuksen (EY) N:o 1857/2006 6 artiklan 2 kohdan mukaista.

40 prosenttia asianomaisten tuotantolaitosten arvonnoususta siirron jälkeen, jos siirtoa seuraa tuotantolaitosten uudenaikaistaminen ja viljelijän osuus on vähintään 60 prosenttia tähän liittyvistä menoista (asetuksen (EY) N:o 1857/2006 6 artiklan 3 kohdan mukaisesti).

enintään 40 prosenttia tuotantokapasiteetin lisäykseen liittyvistä menoista, jos siirtoa seuraa tuotantokapasiteetin kasvu ja viljelijän osuus on vähintään 60 prosenttia tähän liittyvistä menoista (asetuksen (EY) N:o 1857/2006 6 artiklan 4 kohdan mukaisesti).

40 prosenttia siirtämiseen liittyvistä investoinneista. Tästä on tehtävä hakemus kahden vuoden kuluessa tapahtuman toteutumisesta (asetuksen (EY) N:o 1857/2006 4 artikla).

Tuen määrä ei saa koskaan olla enemmän kuin 400 000 euroa yritystä kohden.

Toimiala(t): Kaikki alkutuotannon alalla toimivat pienet ja keskisuuret maatalousyritykset, jotka tuottavat EY:n perustamissopimuksen liitteessä I lueteltuja tuotteita.

Tuen myöntävän viranomaisen nimi ja osoite:

Provincie Fryslân (Friesland) Sneekertrekweg 1 Leeuwarden Postbus 20120 8900 HM Leeuwarden NEDERLAND

Internetosoite: www.fryslan.nl/regelgevingeuropa

Käyttäjätunnus: europa

Salasana: regelgeving

Muita tietoja: —

Tuen N:o: XA 22/09

Jäsenvaltio: Italia

Alue: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe (Casertan maakunnan ja sen lähialueiden puhvelitiloilla puhjenneen luomistautiepidemian torjunnasta vastaava valtion virasto)

Tukijärjestelmän nimike tai yksittäistä tukea saavan yrityksen nimi: Indennizzi connessi con l’attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe

Oikeusperusta: Decreto del Presidente del Consiglio dei Ministri 3 agosto 2007 e successivo Decreto del Presidente del Consiglio dei Ministri 4 luglio 2008

Ordinanza del Presidente del Consiglio dei Ministri 21 Dicembre 2007 n. 3634 modificata con Ordinanza del Presidente del Consiglio dei Ministri 28 maggio 2008 n. 3675

Decreto Commissariale n. 4 del 6 maggio 2008 e Decreto Commissariale n. 10 del 31 luglio 2008

Decreto Commissariale n. 21 del 22 ottobre 2008

Decreto Commissariale n. 49 del 28 novembre 2008

Decreto ministeriale 27 dicembre 2007

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä:

— Pääministerin määräyksen (OPCM) nro 3634/2007 3 pykälän 1 momentin a ja b alamomentin mukainen 37 miljoonan euron suuruinen kertaluonteinen korvaus

— Pääministerin määräyksen (OPCM) nro 3634/2007 3 pykälän 1 momentin c alamomentin mukainen 4,6 miljoonan euron suuruinen kertaluonteinen korvaus

Tuen enimmäisintensiteetti: 100 % aiheutuneista tappioista

Täytäntöönpanoajankohta: Sen jälkeen, kun poikkeushakemuksen rekisteröintinumero on julkaistu Euroopan komission maatalouden ja maaseudun kehittämisen pääosaston verkkosivustolla.

Tukiohjelman tai yksittäisen tuen kesto: Pääministerin 3. elokuuta 2007 antaman määräyksen ja sen 31 päivänä joulukuuta 2008 vahvistettujen muutosten mukaisen poikkeustilan päättymiseen asti. Korvauksia voidaan kuitenkin maksaa myös tämän jälkeen siltä osin, kuin ne liittyvät tartunnan saaneiden eläinten teurastukseen tai maatilan karjan uudelleen perustamiseen. Tukia ei kuitenkaan saa myöntää yli neljän vuoden kuluttua kyseisestä tapahtumasta.

Tuen tarkoitus: 10 pykälän 2 momentti:

9. kesäkuuta 1964 annetun lain nro 615, sellaisena kuin se on muutettuna ja täydennettynä, mukaiset korvaukset, jotka myönnetään tukikelpoisille osapuolille teurastuksista, jotka on tehty terveysministeriön 14. marraskuuta 2006 antamalla määräyksellä; korvauksista on vähennetty lihan myynnistä saadut tulot;

lisäkorvaus, joka liittyy määräyksen antopäivänä (21. joulukuuta 2007) ISMEAn tiedotuslehden mukaisesti vallinneeseen markkina-arvoon ja josta on vähennetty 9. kesäkuuta 1964 annetun lain nro 615, sellaisena kuin se on muutettuna ja täydennettynä, mukaisesti maksetut korvaukset sekä lihan myynnistä saadut tulot;

karanteenivelvollisuuksien noudattamisesta ja uusien eläinten hankintaan liittyvistä vaikeuksista aiheutuneet tulonmenetykset.

Tukijärjestelmässä edellytetään, että tuensaaja esittää tukihakemuksen ja että kyseisen valtion viraston hakemuksesta antama lausunto on myönteinen. Jokaiselle tuensaajalle ilmoitetaan selkeästi myönnettävän korvauksen määrä ja sen laskennassa käytetyt menettelyt. Tukea voidaan myöntää, kunnes pääministerin määräyksen nro 3634/2007 mukaisesti käyttöön asetut varat on käytetty loppuun.

Alat, joita tuki koskee: Kotieläintalous

Tuen myöntävän viranomaisen nimi ja osoite – Internet-osoite: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe (Casertan maakunnan ja sen lähialueiden puhvelitiloilla puhjenneen luomistautiepidemian torjunnasta vastaava valtion virasto)

Tukiohjelman teksti ja siihen liittyvät asiakirjat ovat saatavilla osoitteessa: http://www.sito.regione.campania.it/agricoltura/brucellosi/brucellosi.html

Muita tietoja: Jos olosuhteet vaativat, Casertan maakunnan ja sen lähialueiden sosioekonomisen poikkeustilanteen voimassaoloa voidaan pääministerin määräyksellä jatkaa puhvelitiloilla puhjenneen luomistautiepidemian leviämiseen liittyvien terveysriskien torjumiseksi.

Tuen N:o: XA 28/09

Jäsenvaltio: Ranska

Alue: Bourgogne

Tukijärjestelmän nimike: Aide Régionale Jeune Agriculteur HCF (Hors Cadre Familial)

Oikeusperusta: Code Général des collectivités territoriales, notamment son article L 1511-2

Circulaire DGFAR/SDEA/C2008-5002 (16.1.08)

Délibération du Conseil régional de Bourgogne.

Tukijärjestelmän arvioidut vuosikustannukset: 400 000 euroa

Tuen enimmäisintensiteetti: 3 375–13 500 euroa maatalousyrittäjää kohden

Täytäntöönpanoajankohta: Vuosi 2009

Tukijärjestelmän kesto: Vuoteen 2013

Tuen tarkoitus: Tukiohjelma on 15. joulukuuta 2006 annetun asetuksen (EY) N:o 1857/2006 7 artiklan mukainen.

Tuen tarkoituksena on kannustaa ja tukea viljelijöiden tilanpidon aloittamista muilla kuin perhetiloilla seuraavien tukikelpoisuusedellytysten mukaisesti:

viljelijä on alle 40-vuotias ja ryhtyy ensimmäistä kertaa tilanpidosta vastaavaksi maatalousyrittäjäksi;

viljelijällä on EU:n lainsäädäntöä vastaava riittävä pätevyys ja ammattitaito;

viljelijä esittää maataloustoimintansa kehittämiseksi elinkeinosuunnitelman;

viljelijä osoittaa kuuluvansa MSA:han (mutualité sociale agricole).

Tuki maksetaan suoraan maatalousyrittäjälle.

Tuki myönnetään erillisenä järjestelmän XA 25/07 (Ohjelma paikallisten aloitteiden käynnistämiseksi ja kehittämiseksi, PIDIL) mukaisesti myönnettävistä tuista.

Alat, joita tuki koskee: Maatalous

Tuen myöntävän viranomaisen nimi ja osoite:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Internet-osoite: http://www.cr-bourgogne.fr/documents/gda/2008-12/jeune_agriculteur.doc

Tuen N:o: XA 32/09

Jäsenvaltio: Ranska

Alue: Bourgogne

Tukijärjestelmän nimike: Conseil aux Agriculteurs

Oikeusperusta: Code Général des collectivités territoriales, notamment son article L 1511-2

Délibération du Conseil régional de Bourgogne.

Tukijärjestelmän arvioidut vuosikustannukset: 600 000 euroa

Tuen enimmäisintensiteetti: 80 % seuraavia aiheita koskevista neuvontatoimista aiheutuvista tukikelpoisista menoista (neuvonta- ja asiantuntijapalvelut, asiakirjat, viestintä):

energia, maatalousjätteet, yhdennetty tuotantotapa, tuotteiden arvostuksen parantaminen alueellisen hankkeen yhteydessä

maatalouslaitteet

toiminnan monipuolistaminen

yhteiset toimet alan tuotantotapojen parantamiseksi (terveys, genetiikka, tuotantopanosten vähentäminen).

Täytäntöönpanoajankohta: Vuosi 2009

Tukijärjestelmän kesto: Vuoteen 2013

Tuen tarkoitus: Tukiohjelma on 15. joulukuuta 2006 annetun asetuksen (EY) N:o 1857/2006 15 artiklan mukainen.

Neuvontatoimet ovat väliaikaisia eivätkä ne liity maatilan tavanomaiseen toimintaan.

Tukiohjelmasta rahoitetaan maatalousalan kollektiivisten rakenteiden toteuttamista erilaisista toimista aiheutuvia erityiskustannuksia. Maatalousalan ryhmäpoikkeusasetuksen 15 artiklan 3 ja 4 kohdan mukaisesti tukea ei makseta viljelijöille ja kaikilla tukikelpoisilla toimijoilla on mahdollisuus hyötyä kollektiivisten rakenteiden toteuttamista toimista, vaikka ne eivät kuuluisikaan näihin rakenteisiin.

Alat, joita tuki koskee: Maataloustuotanto

Tuen myöntävän viranomaisen nimi ja osoite:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Internet-osoite: http://www.cr-bourgogne.fr/documents/gda/2008-12/conseils_agriculteurs_agroequipt.doc

http://www.cr-bourgogne.fr/documents/gda/2008-12/conseils_agriculteurs_amelioration_modes_production.doc

http://www.cr-bourgogne.fr/documents/gda/2008-12/conseils_agriculteurs_diversification.doc

http://www.cr-bourgogne.fr/documents/gda/2008-12/conseils_agriculteurs.doc